18/10/2018 | Administración LocalMunicipal
Valdoviño
Bases reguladoras da convocatoria ordinaria de subvencións para colaborar coas entidades sin ánimo de lucro sitas no Concello na realización de actividades culturais/sociais e divulgativas

É obxecto da presente convocatoria a concesión de subvencións para colaborar coas entidades sen ánimo de lucro sitas no concello na realización de actividades culturais/sociais e divulgativas para o fomento da cultura popular con cargo á aplicación orzamentaria 334.48900 por un importe total de 11.000 euros. Poderán ser obxecto de subvención as seguintes actividades: A organización de actividades relacionadas co achegamento á comunidade das artes plásticas, literatura e teatro, música, divulgación das ciencias e demais manifestacións culturais e artísticas. A organización de actividades de animación tendentes a fomentar a participación e creatividade e o mantemento das tradicións locais. A organización de actividades de dinamización social tendentes a fomentar a participación da cidadanía na vida social do concello. Os gastos directamente relacionados coa actividade ou co obxecto social da asociación solicitante. Non serán obxecto de subvención  Os gastos relacionados con comidas e similares.  Actividades remuneradas.  Os gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. Poderán optar a estas subvencións as entidades e asociacións sen fins de lucro, públicas ou privadas, que, cumprindo o prescrito no artigo 13 da Lei 38/2003, e artigo 10 da Lei 9/2007, de 13 de xuño, de subvencións de Galicia, que reúnan ademais os seguintes requisitos:  Estar inscritas no Rexistro de Asociacións do concello de Valdoviño.  O obxecto da entidade debe estar relacionado co fomento da cultura e da participación social.  Ter entre outros fins a realización das actividades obxecto da subvención.  No caso de ser beneficiaria doutra subvención, axuda económica ou convenio doutra área do Concello de Valdoviño ou doutra administración, correspondente ao exercicio económico de 2018, e para a mesma actividade, o importe total dos ingresos obtidos non poderá exceder do total dos gastos desa actividade.  Encontrarse ao corrente das obrigas tributarias co Concello de Valdoviño, coa Facenda Pública e coa Seguridade Social.  De ser o caso, ter xustificadas as subvencións recibidas con anterioridade polo Concello de Valdoviño.  Dispor de estrutura suficiente para garantir o cumprimento dos seus obxectivos. Dado que a tramitación será telemática, en cumprimento do artigo 14 da Lei 39/2015, de 1 de outubro, de Procedemento Administrativo Común da Administracións Públicas: A entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente o Concello. Deberá dispoñer de certificado dixital: 1. Quen ocupe a Presidencia da entidade 2. Quen ocupe a Secretaría da entidade 3. Quen represente a entidade perante a Concello (no caso de ser distinta das dúas anteriores). As solicitudes presentaranse de xeito telemático na sede electrónica do Concello de Valdoviño, ou ben excepcionalmete físcamente. A presentación telemática producirá plenos efectos xurídicos, sempre que a solicitude sexa presentada dentro do prazo establecido. O prazo de presentación de solicitudes será dun (1) mes, contado desde o día seguinte a publicación do extracto da convocatoria no Boletín Oficial da Provincia, podendo consultarse as bases completas na plataforma de Bases de Datos Nacional de Subvencións (http://www.pap. minhap. gob. es/bdnstrans/index) e na web municipal (www.valdoviño.gal), (anexo I): a) Solicitude, asinada polo presidente da entidade ou asociación ou por quen teña conferida a delegación, debidamente acreditada (nomeamento de representante). b) Declaración da entidade organizadora, na que se fagan constar as contías das axudas asignadas ou recibidas por outras Administracións Públicas, ou ente público ou privado, para o mesmo fin no ano 2018. c) Declaración responsable asinado polo secretario, co visto e prace do presidente, de estar ao corrente nas obrigas tributarias co Concello, coa Facenda Autonómica e Estatal, e coa Seguridade Social. d) Declaración da entidade e dos seus representantes de non atoparse en ningún dos supostos de incapacidade e incompatibilidade para a percepción de subvencións ou axudas públicas e de que os datos que se achegan no expediente de solicitude responden á realidade. e) Declaración do número de socios da entidade e importe da cota anual, acompañada de acreditación documental. h) Memoria de actividades desenvolvidas no ano anterior ao da presentación da solicitude de subvención indicando as subvencións recibidas. i) Proxecto ou memoria detallada da actividade que se pretende realizar, na que se expliciten as datas e lugar de realización, número de participantes previstos, así como o orzamento detallado de gastos e ingresos e calquera outro dato. j) Copia do Código de identificación fiscal, CIF, da entidade ou asociación. k) Certificación bancaria do número de conta no que se depositará a subvención concedida. As solicitudes de subvención tramitaranse en réxime de concorrencia competitiva (mediante a comparación das solicitudes presentadas), e o órgano encargado do seu outorgamento será a Xunta de Goberno Local, a proposta motivada do órgano instrutor, previo informe da Comisión Técnica de Avaliación. O instrutor será a técnica de cultura do concello de Valdoviño, ou quen a substitúa en caso de ausencia, por Resolución da Alcaldía. A Comisión Técnica de Avaliación estará composta polos seguintes membros:  Presidente (Alcalde ou persoa en quen delegue)  Concelleira de Cultura ou persoa en quen delegue  Técnica de Cultura/animador sociocultural  Un funcionario do Concello que actuará como secretario da Comisión. Tendo en conta os criterios básicos para a prioridade na selección de solicitudes reseñados na base nº 26 das bases de execución do orzamento ( interese da actividade, nº de beneficiaries, historial do solicitante), teranse en conta os seguintes criterios: a) Descrición e contidos do programa obxecto da subvención ata 45 puntos, que se distribuirán do seguinte xeito:  Actividades de promoción da cultura local: 10 puntos  Actividades de divulgación culturais, plásticas ou artísticas: 10 puntos  Actividades de dinamización cultural e social do municipio: 10 puntos  Actividades de promoción do patrimonio material e inmaterial do municipio: 10 puntos  Actividades de continuidade que leve desenvolvéndose 2 ou máis anos: 5 puntos b) Programación para o ano 2018 ata 15 puntos, que se distribuirán do seguinte xeito:  Número de proxectos no programa ata 15 puntos c) Repercusión social e publicidade do noso Concello ata 40 puntos, que se distribuirán do seguinte xeito:  Número de persoas beneficiadas directa ou indirectamente pola actividade 30 puntos  Ámbito autonómico: 30 puntos  Ámbito provincial: 25 puntos  Ámbito comarcal: 20 puntos  Ámbito municipal: 15 puntos  Ámbito parroquial: 10 puntos  Ámbito asociación: 5 puntos  Número de socios ou persoas que compoñen a entidade ata 10 puntos.  0-20 socios-as: 1 punto  21-30 socios-as: 2 puntos  31-40 socios-as: 3 puntos  41-50 socios-as: 4 puntos  51-60 socios-as: 5 puntos  61-70 socios-as: 6 puntos  71-80 socios-as: 7 puntos  80-100 socios-as: 8 puntos  101-200 socios-as:9 puntos  Máis de 200 socios-as: 10 puntos a) O outorgamento das subvencións correspóndelle á Xunta de Goberno Local, previa proposta das subvencións correspóndelle á Xunta de Goberno Local, previa proposta do órgano instructor ( técnica de cultura), debidamente motivada, que deberá expresar o solicitante ou a relación de solicitantes para os que se propón a concesión da subvención e a súa contía, e especificar a súa avaliación e os criterios de valoración seguidos para efectuala, así como as solicitudes desestimadas, as desistidas e as non admitidas a trámite. O dito informe será sometido á Comisión Técnica de Avaliación, previamente a proposta, tal e como se refire nas ditas bases, e previamente será fiscalizado pola Intervención municipal. b) As cantidades a solicitar como subvención deberán representar, como moito, o 100% do orzamento total previsto da actividade ou actividades. c) As subvencións concédense condicionadas a facer constar na documentación, soporte, impreso ou publicidade de todo tipo referente ás actividades subvencionadas, que estas se realizan con financiamento do Concello de Valdoviño. d) Calquera falsificación dos datos achegados dará lugar á perda da subvención ou ao seu reintegro, no caso de que se cobrase. Son obrigas dos beneficiarios:  Aceptar a subvención, que se entenderá por aceptada se no prazo máximo de 10 días naturais, contados a partir daquel no que reciban a notificación da concesión da subvención, non renuncia expresa e motivadamente á mesma.  Realizar a actividade ou proxecto, ou cumprir co fin ou propósito que fundamenta a concesión da subvención.  Xustificar documentalmente, e na forma e prazos previstos nestas Bases, o cumprimento da finalidade que motivou a concesión da subvención e, no seu caso, a aplicación dos fondos recibidos.  Someterse aos procedementos de control ou de auditoría que realice a Intervención municipal, polos seus propios medios ou a través de empresas colaboradoras e, tamén na condición de quen subscribe a conta, aos procedementos de control que poidan realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte co disposto na Lei 38/2003, xeral de subvencións e, no seu caso, responsabilidade penal, de conformidade co Código Penal.  Comunicar ao Concello d e Valdoviño a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, no momento da xustificación da aplicación dada aos fondos percibidos.  Acreditar que no momento da solicitude no Concello, que se encontra ao corrente no cumprimento das súas obrigas tributarias e fronte á Seguridade Social, á facenda local, autonómica e estatal, mediante certificación expedida polos citados organismos ou coa presentación da solicitude das citadas certificacións; ou autorizar ao concello a que o verifique.  Facer constar en toda información ou publicidade que se efectúe das actividades ou proxectos, que os mesmos están subvencionados polo Concello de Valdoviño.  Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, coa finalidade de garantir o exercicio de comprobación e control.  Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións e control.  Proceder ao reintegro dos fondos percibidos nos supostos establecidos polo artigo 37 da Lei 38/2003, xeral de subvencións.  En xeral, cumprir coas obrigas enumeradas no artigo 17 da Lei 38/2003, xeral de subvencións, e artigo 11 da Lei 9/2007, do 13 de xuño, de subvencións de Galicia. As subvencións concedidas aboaranse do seguinte xeito: a) O 75 por cento a partir do momento de solicitar o pagamento, tras a notificación da concesión de subvención, como pago anticipable a xustificar posteriormente e antes de recibir a contía total concedida. Non se requirirá garantía, pero sí declaración de comprometerse a presenter a xustificación da axuda concedida nos prazos establecidos. b) O 25 por cento restante, unha vez presentada no Concello a seguinte documentación en modelo normalizado (Anexo II):  Memoria detallada da actividade realizada, conforme ao modelo que se facilitará no Departamento de Cultura do Concello. Esta memoria acompañarase dos documentos que demostren a realización da actividade, como noticias de prensa, fotografías, trípticos ou cartel. No caso de que non fose posible achegar algún destes documentos explicarase o motivo.  Instancia subscrita polo representante da entidade beneficiaria, dirixida ao A lcalde do Concello, solicitando o pagamento do total da subvención e achegando o correspondente impreso de xustificación de gastos, debidamente cumprimentado e asinado.  Relación de gastos, acompañada de facturas orixinais, ou copias compulsadas, cuxos conceptos definan claramente a actividade realizada, polo importe total da subvención concedida, achegando declaración do solicitante de ter realizado o fin para o que foi concedida a subvención. Estes documentos terán que reunir os requisitos esixidos na lexislación vixente. Adxuntarase tamén a xustificación de se ter efectuado o pagamento dos importes facturados.  Certificación da administración competente de estar ao corrente nas obrigas tributarias co Concello, coa Facenda Autonómica e Estatal, e coa Seguridade Social ou autorización ao Concello para obter dita información. A realización das actividades subvencionadas será, en calquera caso, dentro do exercicio económico de 2018, debendo estar xustificadas as actividades antes do 1 de decembro de 2018. Procederá ao reintegro das subvencións cos xuros d e mora dende o momento do seu pagamento, cando o beneficiario incumpra a obriga de xustificar ou incumpra a finalidade para a que a subvención foi outorgada, ou cando obteña a subvención sen reunir as condicións requiridas para esta. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. No caso de non atoparse ao corrente nas súas obrigas tributarias e coa Seguridade Social, e de que teña xustificado o cumprimento das condicións da subvención, advertirase a entidade beneficiaria de que non se procederá ao pagamento se no prazo dun mes non xustifica ter regularizada a súa situación tributaria ou social, e declararase a perda do dereito a subvención outorgada. A aprobación da xustificación e o pagamento corresponderá ao Alcalde, previo informe do órgano instrutor (técnica de cultura), no que faga constar que se cumpriron as bases da subvención e a documentación xustificativa é completa, e tamén será fiscalizado pola Intervención Xeral do Concello. No caso de que a documentación fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento. A relación das subvencións concedidas publicarase no Taboleiro de Edictos do Concello de Vimianzo, así como na páxina web oficial do Concello de Valdoviño, con expresión da convocatoria, crédito orzamentario ao que se imputan, beneficiarios e contías percibidas e na Base de Datos Nacional de Subvencións. Contra a desestimación expresa ou presunta das solicitudes presentadas formularanse os recursos que procedan. Os beneficiarios das subvencións quedarán sometidos ás responsabilidades e réxime sancionador establecido na Lei Xeral de Subvencións 38/2003 de 17 de novembro. No non previsto na presente Convocatoria será de aplicación o disposto na Lei 38/2003, de 17 de novembro, Xeral de Subvencións, Lei 9/2007, de 13 de xuño, de subvencións de Galicia, R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, e Decreto 11/2009, de 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia. Valdoviño, 15 de outubro de 2018. O alcalde Asdo. Alberto González Fernández